Direkte fra hyldesten af de danske mestre.

Aalborg Håndbold har taget guldet med hjem til Nordjylland, og i dag skal det fejres. Truppen samles klokken 12 ved hjemmebanen Gigantium, inden der vil være fællesspisning efterfulgt af lykønskning hos Aalborg Byråd i Medborgerhuset. Fra 15.45 står den på ren guldfest, når holdet tilbage i Gigantium lader sig hylde af holdets fans. TV2/Nord sender direkte fra fejringen fra klokken 16, hvor der vil være spillerreaktioner på det velfortjente mesterskab og ekspertkommentarer fra studiet. - Det er stort, og vi skal nyde det i fulde drag. Stor ros til alle, og vi er dybt taknemmelige over den store opbakning, vi fik i Brøndby-Hallen i aftes af de medrejsende fans. Derfor inviterer vi også til guld-fest i Gigantium i eftermiddag, hvor alle er velkomne til at møde op og hylde guld-holdet, siger direktør i Aalborg Håndbold, Jan Larsen. Udover fejringen vil der også være afsked med spillerne Jan Lennartsson, Kristian Kjelling, Rune Spliid, Johan Sjöstrand og René Antonsen.